মাত্র দুসপ্তা আগে ইসরাইলী সেনাদের হাতে প্রচণ্ড মার খাওয়ার পর আবারো ৫০টি জাহাজ নিয়ে গাজা অভিমূখে যাত্রা করছে ফ্রিডম ফ্লোটিলা। আগামী এক সপ্তার মধ্যেই এই জাহাজ-বহরের প্রথম জাহাজটি লেবানন থেকে যাত্রা শুরু করবে। বিস্তারিত  ফ্রি প্যালেস্টাইন মুভম্যান্টের পরিচালক ইয়াসের কাশলাক্ব বলেছেন, রিপোটার্স উইদআউট বর্ডার নামক আন্তর্জাতিক সাংবাদিক সংস্থার সহযোগিতা নিয়ে ফ্রিডম ফ্লোটিলা-দুই নামের দ্বিতীয় ত্রাণবাহী জাহাজ বহরের যাত্রা শুরু করার লক্ষ্যে কার্যক্রম শুরু হয়েছে। ফ্লোটিলা-এক নামের ত্রাণবাহী জাহাজ বহরে ইসরাইলের নৃশংস হামলা সত্ত্বেও অমানবিক এই অবরোধ ভাঙ্গতে গাজা অভিমুখে ত্রাণবাহী জাহাজের দ্বিতীয় বহর পাঠানোর সিদ্ধান্ত নেয়া হয়েছে। ফিলিস্তিনী শিশুদের কাছে শিক্ষার উপকরণ পৌঁছে দেয়াই হবে এই দ্বিতীয় অভিযানের লক্ষ্য।    গতকাল জার্মানীর একদল ইহুদী শান্তিকর্মী ইসরাইলী কঠোর অবরোধের শিকার গাজায় ত্রাণবাহী জাহাজ পাঠানোর উদ্যোগ নিয়েছেন। ঐ শান্তিকর্মী দলের এক সদস্য জানিয়েছেন, আগামী জুলাই মাসের শেষ নাগাদ তাদের জাহাজ গাজা অভিমুখে যাত্রা শুরু করবে। বিস্তারিত    গত ৩১শে মে গাজা অভিমুখী ত্রাণবাহী জাহাজে ইসরাইলী কমাণ্ডো হামলায় বহু শান্তিকর্মী হতাহত হওয়ার পর অবরুদ্ধে ঐ উপত্যকায় ত্রাণ পাঠানোর জন্য  ইউরোপে হিড়িক পড়ে গেছে। গাজার মানবিক সংকটের মুহুর্তে ধর্ম-বর্ণ নির্বিশেষে সবাই ফিলিস্তিনীদের সাহায্যে এগিয়ে আসুক-এটাই সময়ের দাবি।